Aslani selselh

### Adatok

Az Aslani család már rég óta jelen van a térségben. A család perzsa származású, általában síitákból áll. A Szafavidák uralmát erősen ellenezték, Iszmáil tisztogatási kísérletei miatt, ezért az első és második Akhaimenida lázadások idején Kurus uralma alá vetették magukat és tudásukat a lehető legjobban vetették be neki.

Az Aslani család többnyire diplomatákból, tudósokból, gondolkodókból áll. A harciasságot ráhagyják a harcias emberekre. A család két tagja, Bizhan és Horang diplomaták Kurus udvarában.

.

.

.

.

.

.

### Ebrahim Aslani

Ebrahim a családfő. Jelenleg a Királyi Tanács tagja, mint fődiplomata. Korábban a második Akhaimenida lázadás lezártával az első Persepolisi Békeszerződésnél Kurus fő szószólója volt és többnyire az ő erőfeszítéseinek köszönhető, hogy a további háborúskodás el lett kerülve és hogy a nyugati hadurak mind behódoltak Kurusnak.

Ebrahim 1440-1450 körül születhetett, már nagyon idős. Feleségei mind meghaltak, így ő már özvegy. Négy fia született két feleségétől.

.

.

.

### Horang Aslani

Horang Ebrahim legidősebb fia, az 1470-es években születhetett, jelenleg középkorú, körülbelül negyven telet láthatott. Jelenleg Kurus nagykirály egyik diplomatája, többnyire a peremrégiók nehézkes diplomáciai kérdéseihez szokták őt küldeni, hisz tapasztalatát és kiváló retorikáját remekül használja fel ilyen szituációk megoldására. Így többnyire Arábiával és a Hakaszokkal is ő szokott tárgyalni.

Horangnak egy felesége volt, ő ikreket szült neki, de sajnos a szülésbe belehalt. Horang gyerekei Babakh és Mehrdad.

Meghalt egy erdélyi kiküldetése során.

.

.

.

### Bizhan Aslani

Bizhan a második legidősebb fiú, az 1480-as években született, így 10 (+/- 5) évvel ifjabb bátyjánál. Szintén diplomata, azonban őt többnyire barátságos országokhoz küldik, tapasztalatlansága miatt. És bár jó diplomatának ígérkezik, még nem bizonyította magát igazán. Járt már Egyiptomban, Khorasanban és egyszer az oszmánoknál is.

Tapasztalatlanságát kompenzálja jó harci képességeivel, így például ha hadi tanácsba kell diplomatát meneszteni, biztosan Bizhant küldik. Ezen kívül nagyon jó kardforgató.

Bizhannak két felesége van, gyermeke még nem született.

.

.

### Babakh Aslani

Babakh az 1490-es években született, Horang fia. Iskolába nem igazán járatták, de írni és olvasni megtanult újperzsául. Ezen kívül kicsit tud kardot forgatni. Gyakran utazott / utazik apjával diplomáciai missziókra, azonban ő maga nem diplomata, hisz a jelenlegi 3 diplomatát bőven elégnek találja a nagykirály, Kurus. Babakh rengeteget járt öccsével, Mehrdaddal felfedezni a különböző országokban. Mindig is kiváncsiak voltak, hogy hol-milyen a természet, milyen érdekességeket találhatnak.

Babakhnak jelenleg nincs felesége.

.

.

.

### Mehrdad Aslani

Mehrdad a legifjabb tagja a családnak, ő is valamikor az 1490-es években született. Nagyon közel áll bátyjához, hisz apja gyakran a munkájával volt elfoglalva, anyját pedig sosem ismerte. Testvérével gyakran "felfedező utakra" jártak, ezért ők lettek A csapat, akik mindent is tudni akarnak.

Mehrdad a földrajz iránt érdeklődik és ha csak teheti, térképeket és földtájakat tanulmányoz.

Meghalt valahol Amerikában.